# María Galiana Medina

María Galiana Medina (Sevilla, 31 de maig de 1935) és una actriu espanyola, molt coneguda i respectada en el teatre andalús i cinema espanyol com a actriu de repartiment. Abans del seu salt a l'actuació va ser professora d'institut.

## Biografia

Llicenciada en Filosofia i Lletres, especialitat d'Història, Galiana va exercir com a professora d'Història i Història de l'Art als instituts públics INB Virgen de Valme, IES Bellavista, IES Ramón Carande (anteriorment anomenat Almirante Topete) i IES Ciudad Jardín (Sevilla) fins a la seva jubilació (2000). Aquest mateix any va guanyar el Goya a la Millor actriu de repartiment, pel seu únic paper protagonista que ha tingut: Solas, un drama sobre la solitud, la pobresa i els somnis ofegats, amb Galiana en el paper de mare i esposa sofridora.
Ha treballat, com a actriu, sota les ordres de José Luis García Sánchez, Fernando Trueba, Jaime de Armiñán, José Luis Cuerda o Vicente Aranda.
Es popularment coneguda pel seu paper de l'àvia Herminia a Cuéntame cómo pasó (2001 - actualitat), sèrie que narra les vivències d'una família de classe mitjana, els Alcántara, durant els últims anys del franquisme i els començaments de la Transició espanyola.
A més, també va ser protagonista de La Mari (2003 i 2010), una sèrie emesa a TV3 i Canal Sur en la qual apareixen Ana Fernández, Ramon Madaula i Carlos Hipólito i que tracta sobre una emigrant andalusa establerta a la Barcelona dels 60, 70 i principi dels 80.
A Montequinto, un barri de Dos Hermanas (ciutat pròxima a Sevilla), hi ha un institut públic amb el seu nom.

## Filmografia

* Los muertos no se tocan, nene (José Luis García Sánchez, 2011)
* La caja (Juan Carlos Falcón, 2006)
* Pura sangre (Leo Ricciardi, 2005)
* Tapas (Juan Cruz i José Corbacho, 2005)
* Roma (Adolfo Aristaraín, 2004)
* Una pasión singular (Antonio Gonzalo, 2003)
* Más pena que gloria (Víctor García León, 2000)
* Fugitivas (Miguel Hermoso, 2000)
* Plenilunio (Imanol Uribe, 2000)
* La pasión turca, 1994
* Solas (Benito Zambrano, 1999)
* Yerma (Pilar Távora, 1998)
* Libertarias (Vicente Aranda, 1996)
* Más allá del jardín (Pedro Olea, 1996)
* El rey del río (Manuel Gutiérrez Aragón, 1995)
* Así en el cielo como en la tierra (José Luis Cuerda, 1995)
* El palomo cojo (Jaime de Armiñan, 1995)
* Suspiros de España (José Luis García Sánchez, 1995)
* Tirano Banderas (José Luis García Sánchez, 1993)
* Belle Époque (Fernando Trueba, 1992)
* Malaventura (Manuel Gutiérrez Aragón, 1988)
* Pasodoble (José Luis García Sánchez, 1988)
* Madre in Japan (Francisco Perales, 1985)

## Televisió

| Any | Sèrie | Canal | Personatge | Notes |
| 1989 | Juncal | La 1 | Tita Sole | 4 episodis |
| 1990 | La seducción del caos | La 1 | | TV-Movie |
| 1994 | La mujer de tu vida | La 1 | Carrillo | 1 episodi |
| 1996 | Juntas pero no revueltas | La 1 | Carmela | 1 episodi |
| 1996 | Turno de oficio | La 1 | Anciana Vudú | 1 episodi |
| 1997 - 1998 | Andalucía, un siglo de fascinación | Canal Sur | Professora de cant / Antiquària | 2 episodis |
| 1999 | Petra Delicado | Telecinco | Pilar | 1 episodi |
| 2001 - present | Cuéntame cómo pasó | La 1 | Herminia López | 352 episodis |
| 2003 | La Mari | Canal Sur / TV3 | Genara | 2 episodis |

## Teatre

* Fugadas (2009-2011), de Tamzin Townsend.
* Las troyanas (2000), d'Eurípides, Al Festival de Teatre Clàssic de Mèrida.
* El lindo don Diego (1994), d'Agustín Moreto.
* La casa de Bernarda Alba (1992), de Federico García Lorca
* El hombre que murió en la guerra (1990), dels germans Machado (Manuel o Antonio).
* Conversaciones con mama (2013), de Santiago Carlos Oves.
* La asamblea de mujeres (2015), d'Aristòfanes, dirigida per Juan Echanove.

## Premis

* Medalla d'Andalusia (2000).
* El Cercle d'Escriptors Cinematogràfics li va concedir en 2000 la Medalla a la millor actriu per la seva interpretació en Solas.
* Premi Goya a Millor Actriu de Repartiment, per la seva interpretació a Solas.
* Filla Predilecta d'Andalusia (2017).
* Premis Iris en la categoria de millor interpretació femenina de repartiment pel seu paper de l'àvia Cuéntame como pasó.

## Referències

* ↑ María Galiana: "Las actrices mayores tenemos más vida en el teatro que en el cine o la televisión", vertele, 28 de març de 2019
* ↑ «Ejemplar versión andaluza de La casa de Bernarda Alba». Diario ABC, 03-09-1992. [Consulta: 7 novembre 2011].
* ↑ «Medallas del CEC a la producción española de 1999». Círculo de Escritores Cinematográficos. Arxivat de l'original el 2016-03-05. [Consulta: 10 gener 2016].
* ↑ Solas al web dels premis Goya